
1. Preliminarii

Evaluarea sub variate aspecte a stării economiei naţionale, efectuată din perspectiva dezideratului naţional de integrare în Comunitatea Europeană şi în piaţa unică ataşată acesteia nu poate omite un aspect fundamental: în România peste patru din zece persoane ocupate lucrează în agricultură comparativ cu numai trei – patru persoane dintr-o sută câte sunt înregistrate în prezent ca agricultori în ţările dezvoltate; România acoperă singură aproximativ 40 - 50 % din numărul total al agricultorilor activi ai celor 15 state care compun astăzi Uniunea Europeană.

Dimensiunea veniturilor individuale şi nivelul productivităţii sunt esenţial dependente de structurile economiei şi respectiv de cele ale ocupării forţei de muncă.

Un adevăr probat în decursul ultimelor sute de ani este acela că procesul de dezvoltare economică şi de creştere a bunăstării a provocat şi a susţinut o permanentă diminuare a populaţiei agrare; ţările în care populaţia agrară este numeroasă au în totalitate un venit anual pe locuitor mult mai redus.

În ultimii doisprezece ani populaţia ocupată în agricultura României a crescut atât din punct de vedere absolut – numărul agricultorilor este în anul 2001 cu aproape o jumătate de milion mai mare decât cel din anul 1990 – cât şi relativ, populaţia agrară reprezintă peste 41 % din ocuparea totală, comparativ cu 27 – 28 % la începutul tranziţiei.

Prin acest sens al mişcării şi al restructurării ocupării forţei de muncă, în timp ce economiile dezvoltate tranzitează spre societatea informaţională bazată pe cunoştinţe şi pe tehnologii de comunicare, România evoluează spre structuri retardate şi retardante, specifice economiilor din secolele 18 – 19, caracterizate prin preponderenţa populaţiilor rural – agrare şi pe economii de subzistenţă şi autoconsum.

2. Societatea informaţională şi fractura numerică / digitală

Începând din cea de a doua jumătate a secolului trecut (XX), odată cu descoperirea tranzistorului, economia mondială şi – a deschis tot mai larg porţile spre o nouă revoluţie industrială.

După 1980, cuplarea telefonului cu computerele personale şi cu televizorul a permis debutul tranziţiei spre postindustrialism, terţializare şi respectiv spre societatea fondată pe comunicaţii, informaţii şi cunoştinţe şi pe tehnologiile ataşate acestora.

În inima acestor evoluţii se află Internetul; apariţia acestuia a accelerat fenomenele de mondializare şi a situat informaţia şi cunoştinţele în centrul noilor strategii de creştere şi de putere economică.

În ecuaţia jocurilor globale de astăzi şi de mâine, ataşate competitivităţii economice, Internetul este principalul vector - suport al tehnologiilor, al informaţiei şi cunoştinţelor, al strategiilor economice, sociale şi politice, al modelelor de ocupare a forţei de muncă.

Sub impactul acestei ˛cutii de rezonanţă˛, obiceiurile de producţie, de consum, de distribuţie şi de schimb al produselor se transformă radical; apar noi conflicte: războiul regulilor juridice şi comerciale, dezbaterea asupra proprietăţii intelectuale, conţinutul şi gestiunea noilor tehnologii, securitatea normelor de producţie şi de comerţ, rolul frontierelor geografice şi teritoriale ale statelor, conţinutul învăţării, al educaţiei şi culturii naţionale, rolul credinţei şi al bisericii, apărarea naţională şi ordinea publică, criminalitatea economică şi terorismul internaţional, etc., sunt tot atâtea provocări pentru viitorul comun al umanităţii, al naţiunilor şi al economiilor numite în prezent naţionale.

Deşi are vârsta unui copil care încă nu a atins majoratul
, Internetul confirmă astăzi basmele cu împăraţi şi feţi frumoşi, care cresc într - un an cât alţii în zece sau o sută; accesul la Internet este de departe noul suport / factor mondial al creşterii şi al reuşitei economice, care fără îndoială, dacă ar fi accesibile tuturor naţiunilor şi indivizilor pot să rămână fără gust pentru că numai când câştigi te bucuri cu adevărat ca învingător.

Internetul provoacă în primul rând o ameliorare radicală a guvernării întreprinderilor prin bascularea gestiunii producţiei, marketingului şi vânzărilor pe seama informării rapide a salariaţilor şi a acţionarilor asupra strategiei comerciale şi de activitate, favorizând astfel procesul de luare a deciziilor; prin Internet este permisă şi realizată o partajare strategică a cunoştinţelor şi informaţiilor cu efecte asupra creşterii. Economiştii Departamentului american al comerţului atribuie o treime din creşterea economiei americane dezvoltării şi integrării noilor tehnologii
, iar scăderea costurilor inovaţiilor tehnologice prin concurenţa în domeniul telecomunicaţiilor şi informaticii au întărit competitivitatea întreprinderilor americane şi au permis ca în ultimii şase ani (1994 – 2000) noua economie să creeze un milion de locuri de muncă.

a) Reprezentând o miză cu efecte substanţiale pentru creştere şi bunăstare, Internetul provoacă o fractură politică vis a vis de reglementarea statutului său în raport cu rolul statului.
Reglementarea Internetului este un joc strategic pentru state, o expresie a suveranităţii naţionale şi un subiect din ce în ce mai important al negocierilor comerciale internaţionale.

Dezvoltarea şi extinderea Internetului în afara SUA riscă să agraveze în viitor un conflict ce – şi face simţită prezenţa astăzi în Europa şi SUA; acestea din urmă se consideră     ˛proprietarele˛ Internetului, născut pe sol american, iar europenii devin principalii purtători ai regulilor jocului.

Creşterea Internetului este net mai importantă în Europa decât peste ocean, ţările membre ale UE şi Comisia manifestă voinţa de a se asigura că acest nou vector al creşterii şi al ocupării se dezvoltă având în vedere acquis – ul şi interesele europene; începând din anul 1997, reglementarea Internetului a devenit o prioritate a diplomaţiei americane, unii o numesc o ˛veritabilă diplomaţie numerică˛.

Ca rezultat al ofensivei diplomatice americane, în mai 1998, OMC a adoptat o propunere a SUA şi a declarat un moratoriu internaţional asupra impozitării comerţului electronic.

În octombrie 1998, comunitatea internaţională a aprobat o iniţiativă americană vizând privatizarea şi liberalizarea gestiunii adreselor Internet creindu-se ICANN (Internet Corporation for Asigned Names and Numbers), societate de drept privat cu sediul în SUA (deşi europenii, în particular francezii, doreau ca gestiunea sistemelor de adrese să fie conferită UIT de la Geneva).

Gestiunea adreselor reprezintă un joc strategic pentru că acestea sunt veritabile ˛porţi de intrare˛ şi cheia comerţului electronic. Începând din 1998, diplomaţia americană a trecut la negocierea unor acorduri bilaterale pentru a accelera negocierile multilaterale.

Tot în luna octombrie 1998, a intrat în vigoare directiva europeană asupra protecţiei datelor personale, care impune ţărilor membre adoptarea unui sistem etatic şi administrativ pentru protecţia datelor personale, inspirat din legea franceză ˛Informatica şi libertăţile˛, din anul 1978. Directiva interzice transferul datelor personale spre orice ţară care nu a adoptat măsuri de protecţie analoage. Primele vizate de către Directivă sunt societăţile americane implantate în Europa, pentru care asemenea transferuri sunt indispensabile în relaţiile cu furnizorii şi cu clienţii şi chiar pentru plata salariilor.

În noiembrie 2000, printr-un compromis – Safe Harbor Agreement – se permite întreprinderilor americane adeziunea (validată de Departamentul american al comerţului) la sistemul de protecţie aprobat de Comisia Europeană.

Al doilea braţ de fier diplomatic câştigat de Europa se referă la definirea normei tehnologice a Internetului mobil care permite accesul la Internet a miliarde de aparate – telefoane şi computere portabile, chiar a autoturismelor.

Prin aceasta, cultul inovării constante şi filozofia ˛învingătorul ia totul˛ care predomină în cultura noii economii specifice americanilor, au suferit o pierdere; normele europene au şanse mari să se impună ca un standard mondial.

Tot în luna noiembrie 2000, justiţia franceză a decis cenzurarea Internetului şi a obligat Yahoo să blocheze în Franţa accesul la site –urile americane care vindeau obiecte naziste; singurul precedent al unei asemenea decizii se află în China şi Vietnam unde guvernul a decis limitarea liberei circulaţii a informaţiilor pe Internet; guvernul chinez a introdus porţi naţionale de filtrare şi supraveghere a comunicaţiilor Internet intrate pe teritoriul naţional.

Având în vedere imposibilitatea tehnică de a bloca total accesul la conţinutul Internetului, decizia franceză pune cu claritate problema fundamentală pentru viitorul reglementării Internetului: cum poate fi reconciliată suveranitatea şi drepturile naţionale cu o reţea Internet care este prin definiţie deschisă, liberă şi internaţională ?

Reglarea şi reglementarea Internetului rămâne o problemă polititcă deschisă pentru viitor; pentru moment, două optici conflictuale se degajă: viziunea liberală şi libertină americană şi cea europeană a statului protector. Poate Internetul să ceară o inovaţie reglementară, o ˛a treia cale˛ între cele două extreme ?

În 1993 existau 90 mii internauţi iar în anul 2000 peste 300 mil; din aceştia, în anul 2000, Franţa are 6 milioane de internauţi, Germania şi Regatul Unit – 16 milioane, Italia – 9 milioane etc., iar Coreea de Sud 10 mil., Asia – 70 mil., Europa – 83 mil. şi SUA 140 milioane.

Dezvoltarea acestei noi media este fulgurantă şi ireversibilă, aplicaţiile sunt deja numeroase şi imprevizibile.

Comunicarea globală va fi nu numai cea a oamenilor între ei sau cu maşinile, dar şi cea a lucrurilor între ele; maşina noastră va comunica fără noi cu mecanicul; telefonul va căuta ora exactă la Observatorul din Bucureşti, frigiderul se va reaproviziona singur etc.

Protocoalele
 permit dialogul ordinatoarelor între ele; numerizarea şi explozia telecomunicaţiilor au declanşat o mişcare cu o forţă irezistibilă care modifică în profunzime modelele economice şi dopează creşterea mondială, mai puternic decât apariţia televizorului, la fel de important ca şi calea ferată sau maşina cu aburi, dar cu o viteză şi o forţă molipsitoare extraordinare.

Această nouă revoluţie, care se produce în afara guvernelor şi a reglatorilor a bulversat cutumele cele mai tradiţionale ale vieţii în societate.

Internetul accelerează dereglementarea întreprinderilor şi unificarea pieţelor.

Interesul politic pentru acest subiect este întârziat şi încă nu s-a ajuns să devină o prioritate naţională sau un subiect al politicii europene.

Resursă importantă, esenţială a creşterii şi a dezvoltării economice, irigând toate sectoarele, Internetul trebuie să găsească susţinerea într-o politică europeană, pe care nu o are la nivel naţional; acesta poate relansa unificarea europeană mult mai sigur decât oricare alte politici.

Comisia Europeană are un comisar special însărcinat cu problemele societăţii informaţionale.

Comisia a alimentat diferite programe – cadru de cercetare şi dezvoltare tehnologică, dintre care, primul a debutat în 1984, cu propuneri din ce în ce mai concrete în favoarea tehnologiilor informaţiei şi comunicării; cel de-al 5 lea (1998-2002) prin programul Esprit (căruia i s-a oferit un buget de 2 mild. Euro) este relevant; a fost lansată iniţiativa e-Europa în decembrie 1999.

La Lisabona (23-24 martie 2000) şefii de state şi de guverne au fixat obiectivul ca Europa să devină o economie a cunoaşterii, cea mai competitivă şi cea mai dinamică din lume; Consiliul de Miniştri s-a aplecat în numeroase reprize asupra noilor TIC; Parlamentul european a preluat iniţiative pentru a angaja fructuoase reflecţii asupra unor multiple probleme puse de această nouă societate informaţională. De la drepturile de autor la normalizare trecând prin serviciile criptate şi securitatea reţelelor, aproape toate subiectele au fost .abordate.

Aşa cum la începutul anilor (50 cărbunele şi oţelul au oferit soclul Uniunii, tot astfel astăzi, Internetul trebuie să rezidească o nouă economie.

Din cele 130 mil. PC vândute anual în lume, numai 30 milioane sunt în Europa; comerţul electronic care, potrivit Conferinţei ONU pentru comerţ şi dezvoltare, poate reprezenta în 2003 între 10 şi 25 % din comerţul mondial este dominat de SUA.

Aşa cum s-a arătat anterior, utilizarea Internetului în ţările motoare ale economiei europene rămâne încă ridicolă, numerizarea fiind o trăsătură prioritar americană atâta timp cât ea determină conţinutul Web – urilor.

Europa consacră 45 % din cheltuielile sale pentru finanţarea agriculturii care nu reprezintă decât 1-3 % din populaţie şi venituri; este timpul să se treacă la altceva.

Dimensiunea naţională nu mai este suficientă şi capabilă să gestioneze piaţa telecomunicaţiilor; este necesară o autoritate europeană de reglare; se cere o adevărată politică industrială în domeniul informaticii, astăzi neexistând un mare constructor informatic european.

Anterior, politicile publice au fost bune pentru reconstrucţie, apoi pentru construcţiile aerospaţiale (Airbus); astăzi s-ar părea că asemenea politici nu mai sunt posibile, dar este nevoie de a pune în comun competenţele, site-urile industriale, capacităţile de cercetare, pentru o industrie informatică privată, înscrisă cu şanse în competiţia mondială.

O altă condiţie necesară pentru a recupera decalajele şi pentru o adevărată politică europeană a dezvoltării noilor tehnologii o reprezintă fiscalitatea; sunt necesare măsuri fiscale menite să prevină întârzierea în domeniul Internetului şi pentru a nu se crea diferenţe între bogaţi şi săraci.

Marea piaţă europeană a informaticii solicită fiscalitate specifică comună; dar această fiscalitate are efecte diferite de la o ţară la alta în raport cu decalajele interstatale ale PIB pe locuitor şi în funcţie de diferenţele interne de venituri, de structurile sociale proprii fiecărei ţări.

Pentru a se situa la nivelul americanilor, europenii ar fi necesar să multiplice prin patru utilizatorii de Internet iar în România, numărul acestora ar trebui să sporească de 40-70 de ori. Ce măsuri fiscale specifice se pot promova în acest sens ? 

O defiscalizare generală a acestora servicii pare pentru România a nu fi suficientă atunci când veniturile potenţialilor utilizatori nu permit accesul la aceste produse vitale.

b) al doilea fenomen major pe care îl generează societatea informaţională şi noile tehnologii ale acesteia, respectiv Internetul, este fără îndoială legat de creşterea şi dezvoltarea economică propriu-zisă. Dacă decalajele economice au prins un contur tot mai proeminent pe parcursul secolului trecut şi în special după 1950, Internetul tinde să provoace o extraordinară fractură economică inclusiv între ţările dezvoltate, respectiv America şi Europa.

Viteza enormă cu care se propagă informaţia înnăspreşte la cote şocante concurenţa şi influenţează decisiv asupra performanţelor creşterii economice.

În prezent, volumul traficului pe Internet se dublează la fiecare 100 zile, dar şi când scriem aceste lucruri situaţiile statistice comparative se schimbă de la o zi la alta şi cifrele devin perimate; în 1998 noua economie a Internetului antrena o piaţă de peste 600 mild. USD însemnând în SUA 8 % din PIB şi aproape 5 mil. de locuri de muncă; probabil că în 2002 comerţul electronic va însuma peste 1000 mild. USD, iar potrivit Consiliului American pentru Internet, în anul 2003 vor fi peste 1 mild. de internauţi. În permanenţă se cer şi se alocă investiţii în infrastructura necesară accesului la un Internet tot mai rapid şi apoi de înalt debit. Acesta din urmă nu se va mai opri la un singur PC şi se va elibera de dependenţa de computer, fiind integrat asemenea unui stilou sau creion în obiectele vieţii cotidiene ca organizator personal, în maşină, în bucătărie etc. Televiziunea analogică de astăzi va evolua spre un vector interactiv cu puterea şi reactivitatea unui ordinator  şi calitatea vizuală a unui ecran de cinema.

Aceste evoluţii sunt susţinute de importante eforturi de cercetare, care se află de mulţi ani sub impactul Internetului.

Marile rezervoare de gândire ( Think Tanks) americane - Rand, Brookings Institution, Cato Institute, Center for Strategic and International Studies, Heritage Foundation, Economic Strategic Institute, United States Institute of Peace -au făcut din Internet unul dintre terenurile de cercetare; alte rezervoare de gândire s-au creat (Internet Policy Institute); se lansează proiecte şi centre de cercetare: Consortium for Researh and Telecommunication Policy (Universitatea Georges Washington), Cyberspace Policy Institute, Harvard University Information Infrastructure Project, UCLA Online Institute for Cyberspace Law and Policy, University of Texas Telecommunications and Informations Policy Institute, Information Society Project Yale Law School, MIT Research Programm on Communication Policy, Carnegie Mellon Institute for Ecommerce etc.

Hard Power – dependentă şi fondată pe capacităţi militare şi economice a fost înlocuită cu Soft Power , ca nouă formulă a puterii; prin persuasiunea seducătoare se obţin aceleaşi sau mai multe rezultate decât prin forţă; îi faci şi pe alţii să adere la norme şi la instituţii care-i incită sau le induce comportamentul dorit.
Coerciţia trece pe planul secund, capacitatea de influenţare face diferenţa pe o scenă internaţională dominată de interdependenţa principalilor actori; SUA rămâne încă principal autor , compozitor şi interpret în domeniul Internetului.

Economia globală rulează pe şi prin informaţii; în prezentul devenit trecut, în SUA o familie din două este conectată la Internet, în Franţa una din şase, în Africa una dintr-o mie (în special cei din marile oraşe ale Africii de Sud) iar în România - potrivit datelor Băncii Mondiale - în ianuarie 1999, reveneau numai 7,42 persoane conectate la 10.000 de locuitori ; după ce am ratat revoluţia industrială şi cea agrară astăzi ratăm revoluţia numerică.

În anul 1995, un raport al Departamentului de comerţ al SUA semnala disparităţile crescătoare în accesul la Internet între bogaţi şi săraci; actualizarea acestui raport în anul 1998 purta numele de “Digital divide” – fractura numerică.

Apare astfel o nouă generaţie de excluşi datorită fracturii digitale şi a inegalităţilor de acces la noile TIC – tehnologii ale informaţiei şi comunicării.

Internetul produce o triplă excludere: geografică, naţională şi socială.

Potrivit statisticilor, în vara anului 2000 pe planetă se înregistrau 325 mil. internauţi (în funcţie de sursă, numărul acestora este sensibil diferit).

Tabelul nr. 1

Repartizarea internauţilor pe zone şi ţări, în anul 2000

	Zona / Ţara
	Numărul de internauţi 

(milioane)
	% în populaţia totală

	America de Nord
	137
	42,2

	Europa
	83
	25,5

	Asia (fără Japonia şi China)
	29,7
	9,1

	Japonia
	27
	8,3

	America Latină
	13,3
	4,1

	China
	12,3
	9,8

	Canada
	12
	3,7

	Australia
	5,6
	1,7

	India
	4
	1,2

	Africa
	1,15
	0,4

	TOTAL
	325,05
	100


Sursa : Oliver Stroch, op. cit. pg. 14

Mai în detaliu, SUA consemnează 117 mil. sau 36 % din totalul mondial, Canada 12 milioane şi respectiv 4 %, zona Asia – Pacific însuma 69 mil. iar pentru 2003 se prevăd 200 de milioane; în Japonia, evoluţia din anul 2000 a înscris un plus de 10 mil. de la 17 mil. în anul 1999 la 27 mil., iar pentru 2005 se prevăd 77 milioane; America Latină a crescut cu 136% în 18 luni iar pentru 2005 se estimează că va atinge peste 66 mil. ; India va spori în anul 2003 de la 4 la 23 mil. iar în Africa de Sud sunt peste 1 milion din cei 1,15 mil. pentru totalul continentului african.

În funcţie de rata de penetrare a Internetului ţările se grupau în anul 2000 astfel:

Tabelul nr. 2

Gruparea ţărilor în funcţie de rata de penetrare a Internetului, în anul 2000

	nivel slab – sub 20 %
	20 – 40 %
	peste 40 %

	Indonezia, Slovacia, Portugalia, Filipine, India, Ungaria, Thailanda, Polonia, Italia, Turcia, Spania, etc
	Cehia, Malaezia, Franţa, Marea Britanie, Germania, Belgia, Singapore, Japonia, Coreea, Taiwan
	Hong Kong, Australia, Olanda, Danemarca, Norvegia, SUA, Suedia, Finlanda


SUA şi Canada deţin împreună 5 % din populaţia mondială şi 40 % din internauţi iar Europa de Est şi CSI acoperă 5,8 % din populaţie şi numai 0,4 % din internauţi – media mondială fiind de 2,4 %.

Fractura numerică urmăreşte 4 linii de demarcaţie: nivelul de viaţă, nivelul de educaţie, vârsta (fractura generaţională) şi poziţionarea geografică.

Inegalităţile în accesul la informaţiile prin internet ţin de accesul la o linie telefonică (în 1999, 5 miliarde de persoane din cele aproape 6 miliarde nu dispuneau de o linie telefonică), de preţul unui PC (care în Bangladesh de pildă echivala cu 8 ani de salarii, în SUA cu o lună de salarii iar în România cu aproximativ 10-12 salarii medii nete); 30 % din internauţii britanici realizau în anul 1999 un salariu de peste 60.000 dolari pe an; în SUA salariul mediu  anual al celor din net –economie este de 46.000 USD faţă de 28.000 USD salariul mediu anual naţional; în România salariul mediu net naţional anual este de aproximativ 1.200 USD iar agricultorii probabil că nu obţin în România mai mult de 100 USD anual pe o persoană.

În Franţa, muncitorii (17 %) din populaţia totală nu reprezentau  decât 7 % din numărul celor conectaţi la domiciliu.

În privinţa educaţiei, 30% din utilizatorii mondiali aveau cel puţin o diplomă superioară ( acestă cifră urcă la 60 % în China, 67 % în Mexic, 50 % în Regatul Unit şi 70 % în Irlanda). Educaţia este o restricţie ce acţionează chiar înaintea resurselor financiare şi a tehnologiei; 86,6 % din paginile WEB sunt în limba engleză, 2,4 % în franceză şi 0,5 % în germană (5,4 mild. persoane de pe glob nu vorbesc însă engleza).

Din punct de vedere geografic, foarte multe regiuni nu sunt considerate în prezent comercial – rentabile pentru operatorii din telecomunicaţiile fixe şi mobile.

Vârsta reprezintă şi ea o ˛restricţie˛: în Franţa de pildă, grupele de vârstă cuprinse între 15 şi 49 ani acopereau aproximativ 80 % din internauţi.

Având în vedere rămânerea în urmă a Europei comparativ cu SUA, se apreciază că Internetul este necesar să devină, la începutul mileniului trei, liantul şi vectorul de creştere pentru comunitate, asemeni rolului jucat de cărbune şi oţel în naşterea şi în dezvoltarea pieţei unice după anii ˘50 ai secolului trecut.

3. Locurile de muncă, productivitatea şi coeziunea în societatea informaţională

Alături de politica agricolă, ocuparea, politica socială şi societatea informaţională reprezintă patrulaterul de foc al Europei actuale şi mai ales a celei de mâine.

a) În ultimii 5 ani , creşterea numărului de locuri de muncă în sectoarele cheie ale societăţii informaţiei, în particular în serviciile caracterizate prin mare intensitate a cunoştinţelor (knowledge – intensive services) a fost dublă faţă de media europeană pentru toate sectoarele.

Segmentul IS – information society – cuprinde domeniile producătoare de înaltă tehnologie şi serviciile caracterizate prin mare intensitate a cunoştinţelor (ex: serviciile de comunicaţii, software, serviciile în afaceri, servicii financiare, sociale şi personale).

O anchetă recentă arată faptul că aproximativ jumătate din muncitorii din Europa (45 %) şi aproximativ 3 / 4 din muncitorii calificaţi folosesc în mod curent un computer la locul de muncă. (Graficul nr.1a şi 1b). În următorii ani , cunoştinţele privind utilizarea calculatoarelor vor fi o condiţie absolut necesară pentru garantarea unei ocupări durabile şi a adaptabilităţii necesare.

Graficul nr. 1a Ponderea populaţiei care utilizează un calculator la locul de muncă în total populaţie ocupată

Graficul nr. 1b Ponderea utilizatorilor de PC şi Internet în total populaţie ocupată pe categorii de ocupaţii

Faţă de aceste date, România (pe lângă faptul că  statistica naţională nu produce informaţii pentru comparaţiile internaţionale) ar încăpea în grafice cu cele peste  40 % persoane ocupate în agricultură şi care lucrează cu sapa, cu alte unelte specifice secolelor 16 – 18, cel mult cu un cal de împrumut, obţinând venituri de sub 1 dolar pe zi.

b) Conform unui studiu recent realizat în industrie , necesarul neacoperit de experţi ICT este de aproximativ 1,2 milioane şi tinde să crească la 1,7 milioane până în 2003, dacă nu se întreprind măsuri urgente în acest sens.

Dacă se cumulează cu necesarul neacoperit de e – bussines experts, necesarul de experţi creşte la 3,7 milioane. Cele mai mari creşteri ale decalajului necesar / existent se estimează că se vor înregistra în e – bussines şi tehnologiile înrudite.

La nivelul cunoştinţelor de bază, eforturile de instruire sunt descurajant de scăzute, comparativ cu gradul ridicat de utilizare a calculatoarelor la locul de muncă. În fapt , numai aproximativ 16 % din lucrători au obţinut instruire ICT plătită de patronii firmelor pentru care lucrează (Graficul nr. 2).

Această provocare pentru ocupare este la originea răspunsului politicii Uniunii Europene la conceptul de economie a cunoaşterii (knowledge – based economy) lansat la Summitul de la Lisabona şi care porneşte de la recomandările incluse în studiul intitulat: Strategies for jobs in the information society realizat de Comisie în anul 2000. De atunci adaptarea la exigenţele societăţii informaţiei a fost iterată ca obiectiv major în cadrul liniilor directoare ale strategiei de ocupare europene. 

Graficul nr.2 Persoanele care dispun de cunoştinţe de utilizator al computerului în UE

Sursa: Eurobarometer, Nov. 2000.

c) Locurile de muncă şi cunoştinţele în domeniul calculatoarelor sunt de asemenea o prioritate majoră a planului de acţiune e – Europa, a viitoarei hărţi UE a unei societăţi informaţionale pentru toţi în 2002.

Elementele cheie:

-preocuparea majoră este tânărul. Leaderii UE şi-au propus să doteze toate şcolile cu acces la Internet şi sursele multimedia până la sfârşitul anului 2001, şi să instruiască toţi profesorii să le utilizeze până la sfârşitul lui 2002. Comisia sprijină eforturile naţionale prin iniţiative e – Learning, care urmăresc introducerea de echipamente ICT în şcoli, integrarea noilor tehnologii la toate nivelele de învăţământ, îmbunătăţirea serviciilor multimedia, crearea de reţele de cunoştinţe;

-pentru a micşora deficitul existent la nivelul experţilor, se urmăreşte creşterea numărului de centre şi cursuri ICT în 2002. Programele trebuie să corespundă cererilor formulate de industrie şi este necesar să se introducă şi să se valorifice potenţialul cursurilor de reconversie. Promovarea atractivităţii profesiunilor ITC pentru femei este de asemenea esenţială, ele fiind încă foarte slab reprezentate în acest domeniu;

-oricum schimbarea este foarte complexă: odată ce se recunoaşte că deprinderea cunoştinţelor de computer este esenţială pentru durabilitatea şi adaptabilitatea ocupării, aceasta trebuie să devină un obiectiv esenţial al instruirii pe întreaga perioadă a vieţii. Liniile directoare ale politicii de ocupare din 2001 solicită partenerii sociali să facă tot ceea ce este necesar pentru a asigura şansa tuturor lucrătorilor de a avea acces la formarea pentru societatea informaţională până în 2003. Introducerea unei Diplome europene în domeniul cunoştinţelor de bază digitale recunoscută în întreaga Europă poate fi o cale de stimulare pentru calificarea în acest domeniu. Pentru a atinge aceste obiective, cele mai multe state membre promovează carnetul european de conducere a computerelor (European computer driving licence –ECDL);

-câştigurile de productivitate într-o economie bazată pe cunoştinţe depind de schimbarea modului de organizare a muncii către un nivel mai ridicat al cunoştinţelor şi către o flexibilitate mai ridicată cerută de noile tehnologii. Creşterea oportunităţilor pentru telemuncă (telework) este una din condiţiile promiţătoare şi în acest context Comisia a consultat partenerii sociali în scopul asigurării condiţiilor pentru o reţea de telemuncă la nivel european. (Graficul nr. 3a şi b)

Graficul nr.3a Efectele telemuncii asupra vieţii oamenilor: experienţe şi aşteptări, în UE

Graficul nr. 3b Ponderea tele-lucrătorilor în populaţia ocupată pe sexe şi categorii de ocupaţii (media la nivelul UE)

d) Valorificarea oportunităţilor oferite de cunoştinţele digitale trebuie să aibă în vedere prevenirea unor segmentări şi disparităţi din acest punct de vedere. În prezent există încă un decalaj important de acces între statele membre , între sexe, grupe de vârstă, nivele ale veniturilor, ocupării şi ale educaţiei. (Graficul nr.4)


[image: image6.wmf]20,9

30,9

0

5

10

15

20

25

30

35

barbati

femei

%


Graficul nr. 4  Decalaje privind accesul la Internet pe sexe, grupe de vârstă şi nivele ale veniturilor - UE

A Ponderea utilizatorilor de Internet pe sexe

B. Ponderea utilizatorilor de Internet pe grupe de vârstă

C. Ponderea utilizatorilor de Internet în funcţie de nivelul venitului

Ca urmare a acestor constatări grupurile dezavantajate sunt încurajate să beneficieze de efectele pozitive ale societăţii informaţionale în maniere care să corespundă necesităţilor specifice lor. (asigurarea accesului la instruire, a accesului public la Internet şi la serviciile on line). Prevenirea decalajelor din acest punct de vedere este un obiectiv major al noii strategii a UE de coeziune socială.

Evoluţiile spectaculoase în domeniul societăţii informaţionale au impus noul concept de telemuncă (telework) şi au fost promovate principii de drept pentru subiecţi ( Caseta nr. 1).

Caseta nr. 1

	PRINCIPIILE GENERALE ÎN DOMENIUL TELEMUNCII

Zone acoperite în cel de-al doilea stadiu al consultărilor partenerilor sociali în domeniul modernizării şi îmbunătăţirii relaţiilor de muncă, cu subiectul:  extinderea telemuncii într-o manieră benefică atât din punct de vedere al rezultatelor cât şi din punct de vedere al lucrătorilor

Natura voluntară a telemuncii şi posibilitatea de a se retrage din acest domeniu;

Garantarea statutului de angajat;

Garantarea tratamentului egal;

Informarea curentă a telelucrătorilor;

Acoperirea costurilor implicate;

Garantarea unei instruiri specifice;

Protecţie în domeniul sănătăţii şi siguranţei;

Timpul de lucru;

Protejarea datelor persoanele şi private;

Contactul cu firma;

Drepturile colective;

Accesul la telemuncă.


e) În fine, o preocupare tot mai accentuată în ultimii ani, rezultat al intrării în societatea informaţională, o reprezintă cercetarea ştiinţifică şi serviciile adiacente.

Uniunea Europeană dispune de un număr redus de cercetători comparativ cu SUA şi Japonia iar întreprinderile europene ocupă mai puţini cercetători decât cele americane sau japoneze. (Graficul nr.5 şi nr. 6)

Graficul nr.5 Numărul de cercetători din întreprinderi la 1000 de activi, în anul 1997

Graficul nr.6 Numărul de cercetători la 1000 activi, în anul 1997 sau anul cel mai recent

Nivelul investiţiilor în R&D evoluează foarte variat în rândul statelor membre ale Uniunii, atât ca pondere în PIB cât şi ca sumă absolută. În cursul ultimilor ani în ţările în care nivelul investiţiilor era mai ridicat s-a înregistrat o creştere a efortului pentru cercetare.

(Graficul nr.7 şi nr.8).

Graficul nr. 7 Ponderea cheltuielilor pentru R & D în PIB în UE, SUA şi Japonia – 1998 sau cel mai recent an disponibil

Graficul nr.8 Evoluţia cheltuielilor totale pentru R&D în statele membre UE în perioada 1990-1998-rata de creştere reală a acestora

 Nivelul ponderii cheltuielilor pentru R&D în PIB în ţările candidate şi în special în România este net inferior mediei la nivelul UE (Graficul nr. 9)

Graficul nr.9 Ponderea cheltuielilor cu R&D în ţările candidate – 1998 sau cel mai recent an disponibil

4. Scurte concluzii pentru competitivitatea economiei naţionale

Aşa cum am afirmat anterior datele referitoare la utilizarea (uneltelor( specifice societăţii informaţionale diferă uneori în proporţii însemnate de la o sursă la alta.

Pentru accesul la PC şi Internet, rapoartele Băncii Mondiale oferă următoarea imagine: în anul 1996, numărul de computere personale la 1000 de locuitori a fost de 50 media mondială, 224 pentru ţările cu venit înalt şi 5,3 pentru România; accesul la Internet la 10000 de locuitori a evoluat din 1997 până în 1999 astfel: de la 34,75 la 75,22 media mondială; de la 203,5 la 470,1 pentru ţările cu venit înalt şi de la 2,66 la 7,42/ 10.000 pentru România. Decalajul consemnat la computere între România şi media mondială a fost în ultimul an (1997) de 1: 6,6 iar faţă de ţările cu venit înalt de 1: 30; pentru accesul la Internet discrepanţele consemnau în 1999 valori de 1:10 faţă de media mondială şi 1 : 63,4 în raport cu ţările cu venit înalt.

Consecinţele acestor decalaje pot să fie extrem de nefavorabile pentru România, ţară în care nivelul veniturilor este întârziat cu cel puţin o jumătate de secol faţă de statele comunitare.

a) Sărăcia şi precaritatea veniturilor combinate cu nevoile ţărilor occidentale de tineri cunoscători în domeniul TIC pe de o parte, dar şi cu posibilităţile recente de acces la vize de intrare în spaţiul comunitar, pot provoca o hemoragie a celor mai dinamice şi mai bine pregătite cadre din România. Politicile locale la ora Internetului par o farsă; o administraţie însoţită şi fondată pe politici de proximitate - locale, regionale şi naţionale poate să rămână numai vorbe fără acoperire.

b) De peste un deceniu programele noastre de guvernare au făcut fixaţii pe probleme de privatizare, restructurare, macrostabilizare şi integrare europeană iar decalajele au sporit la cote aberante; structurile economice s-au deteriorat dramatic, subzistenţa este tot mai apăsătoare iar noi tindem să ne ocupăm numai de acel obsedant 3,5 % deficit bugetar în PIB şi de macrostabilizare.

Vălul negru aşternut pe privirea strategică spre societatea informaţională este şi a fost îngroşat permanent de respectivele politici care apar ca o diversiune, ca un drum nu neapărat greşit dar care ne-a determinat să nu observăm adevăratele schimbări câştigătoare care se produc pe terenul competitivităţii prin noua economie.

Cele trei componente ale competitivităţii globale sunt: inovaţia, flexibilitatea şi anticiparea (inclusiv analiza riscului economic, social şi politic pe care îl conţin politicile şi strategiile decuplate sau care ne decuplează de tendinţele favorabile ale creşterii şi dezvoltării). 

c) Competitivitatea economiei naţionale va fi dependentă de alte trei comandamente majore: resorbţia suprapopulaţiei agrare ca principal factor generator de sărăcie, de venituri şi valori adăugate reduse şi pentru care, inovarea, flexibilitatea şi anticiparea nu pot deveni reguli ale jocului; crearea condiţiilor necesare menţinerii tinerilor bine educaţi şi formaţi în ţară şi dezvoltarea şi implementarea infrastructurilor şi a structurilor societăţii cunoaşterii, fondată pe tehnologii de comunicare şi pe informaţii.

Toate aceste trei direcţii de strategie sunt interdependente dar atâta timp cât în lumea dezvoltată 40-50 % dintre cei ce lucrează se folosesc astăzi de computere şi de reţele informaţionale globale, iar în România tot atâţia nu au altă şansă decât să-şi conserve subzistenţa prin agricultură, competitivitatea şi suprapopulaţia din acest sector devin factori fundamentali ai menţinerii şi creşterii decalajelor economice, ai autoexcluderii naţionale.

�








� De fapt purtătorii noii economii americane – CISCO, WorldCom, AOL, Microsoft nu au decât 30 de ani , dar noile tehnologii şi Internetul au numai 15 – 20 de ani;


� Noua economie este percepută în Franţa ca o �symbol 178 \f "Symbol" \s 10�� invazie americană�symbol 178 \f "Symbol" \s 10�� - vezi Geoeconomie, nr. 16 / 2000 / 2001, p.28; aceasta ca revers al invadării Americii de către europeni în perioada secolului 16 – 19; astăzi Europa pare a deveni un teritoriu invadat de cultura transatlantică (n ns);


� Digital Economy 2000 http://www.ecomerce.gov


� Le Nouvel Ordre Numerique, Laurent Cohen –Tanugi, Odile Jacob, 1999;


� Protocoalele TCP / IP = Transmission Control Protocol / Internet Protocol = asocierea a două protocoale de comunicaţii ce asigură transportul fiabil al datelor. Acest protocol decupează informaţia în pachete care conţin fragmente ce sunt adresate ordinatoarelor receptoare şi emiţătoare (conexiune, transfer de fişiere şi mesagerie electronică – email)


Protocoalele HTTP = Hyper Transfer Protocol este utilizat pentru accesul la documente hypertexte multimedia. Este baza World Wide Web – www – sistem de consultare a datelor prin intermediul unei interfeţe grafice, care facilitează accesul la Internet al utilizatorilor. 


Pentru prima dată sistemul de transfer prin Internet – pe baza protocolului TCP / IP a fost utilizat în anul 1985, între diferite universităţi americane – reţeaua NSFNET, emancipându-se de sfera militară.


� Oliver Storch, La Fracture numerique, Fondation Robert Schuman, 2000.


� EU employment and social policy. 1999 – 2001; jobs. cohesion, productivity, European Commission, Luxemburg, 2001





� World Development Report, World Bank, 1998/1999 şi 2000, anexe statistice.

